ai4bharat/Pralekha huggingface dataset:
రసాయనాలు, ఎరువుల మంత్రిత్వ శాఖ
రాష్ట్రాలు/యూటీలకు అదనంగా 29,250 యాంఫోటెరిసిన్-బి వయల్స్ కేటాయింపు
మే 24న 19,240 యాంఫోటెరిసిన్-బి వయల్స్ను కేటాయించిన కేంద్రం
ముకార్మైకోసిస్ వ్యాధి చికిత్స కోసం వినియోగిస్తున్న యాంఫోటెరిసిన్-బి వయల్స్ను ఈ రామోజు రోజు రాష్ట్రాలు/ కేంద్రపాలిత ప్రాంతాలకు అదనంగా కేటాయించినట్టు కేంద్ర రసాయనాలు, ఎరువులశాఖ మంత్రి శ్రీ డి,వి. సదానంద గౌడ వెల్లడించారు. ఈరోజు రాష్ట్రాలు/ కేంద్రపాలిత ప్రాంతాలకు అదనంగా 29,250 యాంఫోటెరిసిన్-బి వయల్స్ను ఎటాయించామని ఆయన తెలిపారు.
మే 24వ తేదీన 19,420 యాంఫోటెరిసిన్-బి వయల్స్ను కేటాయించడం జరిగింది. మే 21వ తేదీన రాష్ట్రాలు/ కేంద్రపాలిత ప్రాంతాలకు 23,680 యాంఫోటెరిసిన్-బి వయల్స్ను కేంద్రం పంపింది
ఆర్ధిక వ్యవహారాల మంత్రివర్గ సంఘం
ఆర్థిక వ్యవహారాల కు సంబంధించి ఏర్పాటు చేసిన మంత్రివర్గ సంఘం 
ఫాస్ఫేటిక్ మరియు పొటాషిక్  ఎరువుల కు 2020-21 సంవత్సరానికి గాను పౌష్టికాధారిత సబ్సిడీ  ధర ల స్థిరీకరణ కు ఆమోదం తెలిపిన మంత్రిమండలి
ఫాస్ఫేటిక్ మరియు పొటాషిక్  ఎరువుల కు 2020-21 సంవత్సరానికి గాను పౌష్టికాధారిత సబ్సిడీ  ధర ల స్థిరీకరణ కు
ప్రధాన మంత్రి శ్రీ నరేంద్ర మోదీ అధ్యక్షత న సమావేశమైన ఆర్థిక వ్యవహారాల సంబంధిత మంత్రివర్గ సంఘం  ఆమోదం తెలిపింది. ఎన్ బిఎస్ కి సంబంధించినంతవరకు ఆమోదించిన ధరలు ఈ దిగువన తెలిపిన విధం గా ఉన్నాయి.
|
|
ఒక్కొక్క కిలోగ్రాముకు సబ్సిడీ ధరలు 
|
|
ఎన్
|
|
పి
|
|
కె
|
|
ఎస్
|
|
18.789
|
|
14.888
|
|
10.116
|
|
2.374
అమోనియం ఫాస్ఫేట్  అనే పేరు ను కలిగిన ఒక కాంప్లెక్స్ ఫర్టిలైజర్ ను ఎన్ బిఎస్ పథకం లో చేర్చేందుకు కూడా సిసిఇఎ సమ్మతి ని తెలిపింది.
పి&కె ఫర్టిలైజర్ లపై సబ్సిడీ విడుదల కు గాను 2020-21 వ సంవత్సరం లో 22,186.55 కోట్ల రూపాయల మేరకు వ్యయం కావచ్చని అంచనా వేయడమైంది.
ఎరువుల కంపెనీల కు పి&కె పై సబ్సిడీ ని సిసిఇఎ ఆమోదించిన సబ్సిడీ ధరల మేరకు సమకూర్చడం జరుగుతుంది.
పూర్వరంగం:
ప్రభుత్వం ఎరువులను, అనగా యూరియా మరియు పి&కె ఫర్టిలైజర్ ల తాలూకు 21 గ్రేడుల ను రైతుల కు సబ్సిడైజ్ డ్ ధరల లో ఎరువుల తయారీదారు సంస్థలు/దిగుమతిదారు సంస్థల ద్వారా అందుబాటు లోకి తెస్తున్నది. పి&కె ఫర్టిలైజర్ లపై సబ్సిడీ ని 2010వ సంవత్సరం ఏప్రిల్ 1వ తేదీ నాటి నుండి ఎన్ బిఎస్ స్కీము యొక్క అధీనం లో ఉంచడమైంది. రైతుల పట్ల స్నేహపూర్వకమైన వైఖరి ని అవలంబించాలన్న తన వైఖరి కి అనుగుణం గా, పి&కె ఫర్టిలైజర్ ల ను రైతుల కు తక్కువ భారం పడే రీతి న అందుబాటు లో ఉండేటట్టు చూడటానికి ప్రభుత్వం కట్టుబడి ఉంది. ఎగువ న ప్రస్తావించిన రేటుల కు సబ్సిడీ ని ఫర్టిలైజర్ కంపెనీల కు విడుదల చేయడం జరుగుతుంది. తద్వారా ఆయా కంపెనీలు ఎరువుల ను రైతుల కు కొద్ది గా చౌక ధర కు లభ్యం అయ్యేటట్టు చేసే అవకాశం ఏర్పడుతుందన్న మాట; ఈ ఏర్పాటే లేకపోతే గనక పరిస్థితి వేరే విధం గా ఉండేది.(Visitor Counter : 196
మానవ వనరుల అభివృద్ధి మంత్రిత్వ శాఖ
ఉపాధ్యాయ అర్హత పరీక్ష  ఉత్తీర్ణత ధృవపత్రం చెల్లుబాటు గడువు ఏడేళ్ల నుంచి జీవితకాలానికి పొడిగింపు: శ్రీ రమేష్ పోఖ్రియాల్
ఉపాధ్యాయ అర్హత పరీక్ష  ఉత్తీర్ణత ధృవపత్రం చెల్లుబాటు గడువును ఏడేళ్ల నుంచి జీవితకాలానికి పొడిగిస్తూ కేంద్ర ప్రభుత్వం నిర్ణయం తీసుకుందని కేంద్ర విద్యాశాఖ మంత్రి శ్రీ రమేష్ పోఖ్రియాల్ ప్రకటించారు. 2011 నుంచి ఇది వర్తిస్తుందన్నారు. ఇప్పటికే ఏడేళ్లు పూర్తయిన టెట్ ధృవపత్రాల పునఃధృవీకరణకు లేదా కొత్తగా జారీ చేయడానికి రాష్ట్రాలు, కేంద్ర పాలిత ప్రాంతాలు చర్యలు తీసుకుంటాయని చెప్పారు.
ఉపాధ్యాయ వృత్తిని ఎంచుకునేవారికి ఉద్యోగ అవకాశాలను మెరుగుపరచడానికి తీసుకున్న ముందడుగుగా ఈ నిర్ణయాన్ని కేంద్ర మంత్రి అభివర్ణించారు.
పాఠశాలల్లో ఉపాధ్యాయులుగా నియామకం పొందాలంటే టెట్ ఒక తప్పనిసరి అర్హత. టెట్ను రాష్ట్ర ప్రభుత్వాలు నిర్వహిస్తాయని, ఆ ధృవపత్రం ఏడేళ్ల వరకు చెల్లుబాటు అవుతుందని జాతీయ ఉపాధ్యాయ విద్యామండలి  2011 ఫిబ్రవరి 11న మార్గదర్శకాలు విడుదల చేసింది.
భారత పోటీ ప్రోత్సాహక సంఘం
ప్లాటిన్ 2170 జీఎంబీహెచ్ & లాంక్సెస్కు చెందిన జేవీ హోల్డ్కో అయిన జెన్తే ఎల్ఎక్స్ఎస్ జీఎంబీహెచ్లోకి లాంక్సెస్ ఏజీకి చెందిన హెచ్పీఎం బిజినెస్ సంస్థను, కొనింకిల్జ్కే జీఎస్ఎం ఎన్.వి.కి చెందిన డీఈఎం బిజినెస్ సంస్థను విలీనం చేయడానికి సీసీఐ ఆమోదం
ప్లాటిన్ 2170 జీఎంబీహెచ్ & లాంక్సెస్కు చెందిన జేవీ హోల్డ్కో అయిన జెన్తే ఎల్ఎక్స్ఎస్ జీఎంబీహెచ్లోకి లాంక్సెస్ ఏజీకి చెందిన హెచ్పీఎం బిజినెస్ను, కొనింకిల్జ్కే జీఎస్ఎం ఎన్.వి.కి చెందిన డీఈఎం బిజినెస్ను విలీనం చేయడానికి కాంపిటీషన్ కమిషన్ ఆఫ్ ఇండియా  ఆమోదం తెలిపింది.
ప్రతిపాదిత విలీనంలోని ముఖ్యాంశాలు:
- జెన్తే ఎల్ఎక్స్ఎస్ జీఎంబీహెచ్లోకి  హెచ్పీఎం బిజినెస్ & హెచ్పీఎం బిజినెస్ విలీనం
- జేవీ హోల్డ్కోపై ప్లాటిన్ 2170 జీఎంబీహెచ్ , లాంక్సెస్ డ్యూచ్లాండ్ జీఎంబీహెచ్  ఉమ్మడి నియంత్రణ
- విలీనం ముగిసిన తర్వాత జేవీ హోల్డ్కోలో అడ్వెంట్ హోల్డ్కోకు 58-70% & ఎల్డీజీకి 30-42% వాటా
అడ్వెంట్ హోల్డ్కోను పరోక్షంగా జీపీఈ ఎక్స్ నియంత్రిస్తుంది, ఇదొక ఫండ్. బోస్టన్లో ఉన్న ప్రైవేట్ ఈక్విటీ పెట్టుబడి సంస్థ అడ్వెంట్ ఇంటర్నేషనల్ కార్పొరేషన్ నియంత్రించే సంస్థలు ఈ ఫండ్ నిర్వహణను చూసుకుంటాయి.
జర్మనీకి చెందిన లాంక్సెస్ ఏజీ పూర్తి యాజమాన్యంలో కొనసాగుతున్న అనుబంధ సంస్థ ఎల్డీజీ. 33 దేశాల్లో వ్యాపారం చేస్తున్న ప్రత్యేక రసాయనాల కంపెనీ లాంక్సెస్. ఈ కంపెనీ ప్రధాన వ్యాపారం కెమికల్ ఇండర్మీడియేట్స్, అడిటివ్స్, ప్రత్యేక రసాయనాలు, ప్లాస్టిక్ తయారీ, విక్రయాలు.
జేవీ హోల్డ్కో అనేది కొత్తగా స్థాపించిన సంస్థ. ఇది ప్రస్తుతం పూర్తిగా ఎల్డీజీ యాజమాన్యంలో ఉంది. హెచ్పీఎం బిజినెస్ను & హెచ్పీఎం బిజినెస్ను జేవీ హోల్డ్కో ఏకీకృతం చేస్తుంది.
అధిక పనితీరు చూపే థర్మోప్లాస్టిక్ పాలిమర్ల తయారీ, విక్రయాలను హెచ్పీఎం బిజినెస్ చేస్తోంది. ప్రస్తుతం కంపెనీల సమూహం ద్వారా ఈ వ్యాపారం జరుగుతోంది. ఇవన్నీ, ప్రత్యక్షంగా లేదా పరోక్షంగా ఎల్డీజీ భాగస్వామ్యం కలిగిన అనుబంధ సంస్థలు.
నిర్మాణ సంబంధిత వస్తువులను డీఈఎం బిజినెస్ ఉత్పత్తి చేస్తుంది, విక్రయిస్తుంది. కొనింకిల్జ్కే జీఎస్ఎం ఎన్.వి. గ్రూప్ కంపెనీల్లో ఇది ఒకటి.
సీసీఐ నుంచి వివరణాత్మక ఆదేశం రావలసివుంది.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 214.27 కోట్ల డోసులు  అందించారు
గత 24 గంటల్లో 36,31,977 డోసులు అందించారు
దేశవ్యాప్త క్రియాశీల కేసుల సంఖ్య 50,342
మొత్తం కేసుల్లో క్రియాశీల కేసులు 0.11%
ప్రస్తుత రికవరీ రేటు 98.70%
గత 24 గంటల్లో 6,614 మంది కోలుకున్నారు. దీంతో, కోలుకున్నవారి మొత్తం సంఖ్య 4,39,00,204 కు పెరిగింది.
గత 24 గంటల్లో 6,395 కొత్త కేసులు నమోదయ్యాయి.
రోజువారీ పాజిటివిటీ రేటు 1.96%
వారపు పాజిటివిటీ రేటు 1.88%
గత 24 గంటల్లో చేసిన 3,25,602 కొవిడ్ పరీక్షలతో కలిపి ఇప్పటివరకు 88.83 కోట్ల పరీక్షలు చేశారు.
ప్రధాన మంత్రి కార్యాలయం
ఇజ్ రాయల్ ప్రధాని తో మాట్లాడిన ప్రధాన మంత్రి
ఇజ్ రాయల్ ప్రధాని శ్రీ బెంజామిన్ నెతన్యాహూ తో ప్రధానమంత్రి శ్రీ నరేంద్ర మోదీ సంభాషించారు.
ప్రధాన మంత్రి ఒక ట్వీట్ లో -
“ఇజ్ రాయల్ ప్రధాని PM @netanyahu తో మాట్లాడాను. భారతదేశం, ఇజ్ రాయల్ ల బహుముఖ భాగస్వామ్యాన్ని మరింత గా బలోపేతం చేసుకోవడాన్ని గురించి, నూతన ఆవిష్కరణ సంబంధి భాగస్వామ్యాన్ని గాఢతరం గా మలచుకోవడాన్ని గురించి, రక్షణ మరియు భద్రత సంబంధి అంశాల లో శ్రద్ధ ను తీసుకోవడాన్ని గురించి అనుసరించవలసిన మార్గాల పై ఆయన తో చర్చించాను.’’ అని పేర్కొన్నారు.
ప్రధాన మంత్రి కార్యాలయం
ఆసియా క్రీడల ఆర్చరీ పురుషుల కాంపౌండ్ విభాగంలో స్వర్ణ పతకం సాధించిన భారత జట్టుకు ప్రధానమంత్రి అభినందన
ఆసియా క్రీడల పురుషుల కాంపౌండ్ విభాగంలో స్వర్ణం సాధించిన భారత ఆర్చర్ల జట్టులోని అభిషేక్ వర్మ, ఓజాస్ ప్రవీణ్ దేవ్తలే, ప్రథమేష్ జౌకర్లను ప్రధానమంత్రి శ్రీ నరేంద్ర మోదీ అభినందించారు.
ఈ మేరకు ‘ఎక్స్’ ద్వారా పంపిన ఒక సందేశంలో:
“ఆర్చరీలో భారత క్రీడాకారుల ప్రతిభ అనుపమానం. పురుషుల కాంపౌండ్ విభాగంలో స్వర్ణం సాధించిన మనవాళ్లను చూసి గర్వంతో ఉప్పొంగిపోతున్నాను! అభిషేక్, ఓజాస్ ప్రవీణ్ దేవ్తలే, ప్రథమేష్ జౌకర్ @archer_abhishek, Ojas Pravin Deotale and Prathamesh Jawkar విశిష్ట ప్రతిభ ప్రదర్శించారు. నిజంగా ఇదెంతో అద్భుతం! భవిష్యత్తులో వారు మరిన్ని విజయాలు సాధించాలని ఆకాంక్షిస్తున్నాను” అని ప్రధానమంత్రి పేర్కొన్నారు.
(
రహదారి రవాణా, హైవేల మంత్రిత్వ శాఖ
800 కోట్ల రూపాయల ఖర్చుతో నిర్మించిన జాతీయ రహదారి 53 నందురా- చిఖ్లీ సెక్షన్ను మహారాష్ట్రలోని బుల్దానా జిల్లాలోని మల్కాపూర్ వద్ద ప్రారంభించిన శ్రీ నితిన్ గడ్కరీ
800 కోట్ల రూపాయల ఖర్చుతో నిర్మించిన జాతీయ రహదారి 53 నందురా- చిఖ్లీ సెక్షన్ను మహారాష్ట్రలోని బుల్దానా జిల్లాలోని మల్కాపూర్ వద్ద కేంద్ర రోడ్డు రవాణా, రహదారుల శాఖ మంత్రి శ్రీ నితిన్ గడ్కరీ ఈరోజు ప్రారంభించారు. చతుర్భుజ రహదారి ప్రారంభ కార్యక్రమంలో బుల్దానా పార్లమెంటు సభ్యుడు , శ్రీ ప్రతాప్రావు జాదవ్, శ్రీ రక్షతాయ్ ఖడ్సే, ఎంపీలతో పాటు ఎమ్మెల్యేలు పాల్గొన్నారు.
జాతీయ రహదారి 53 పై ప్రారంభమైన 45 కి.మీ పొడవైన నాలుగు లేన్ల ప్రాజెక్టు బుల్దానా ప్రాంత అభివృద్ధికి, ప్రజల పురోగతి, శ్రేయస్సుకు సహకరిస్తుంది.
భారతమాల యోజన కింద అమరావతి-చిఖాలీ సెక్షన్ ప్యాకేజీ-4 జాతీయ రహదారి 53 లో నాలుగు లైన్ల నిర్మాణాన్ని చేపట్టి పూర్తి చేశారు. ఈ ప్రాజెక్ట్లో భాగంగా 6 కి.మీ పొడవున నందూరా గ్రీన్ఫీల్డ్ బైపాస్, మల్కాపూర్ ఆర్ఓబి , 4 ప్రధాన వంతెనలు, 18 చిన్న వంతెనలు, 11 కల్వర్టులు, 3 సర్క్యులర్ అండర్పాస్లు, 4 పాదచారుల అండర్పాస్లు, 11.53 కి.మీ పొడవైన డబుల్ లేన్ సర్వీస్ రోడ్, 20 బస్ షెడ్లు, 1 ట్రక్ షెడ్లు నిర్మించారు.
ఈ ప్రాజెక్ట్ గుజరాత్, మహారాష్ట్ర, ఛత్తీస్గఢ్, ఒడిశా, రాష్ట్రాల మధ్య పరస్పర వాణిజ్యాన్ని పెంచుతుంది. తూర్పు-పశ్చిమ కారిడార్కు మెరుగైన రవాణా సౌకర్యం కల్గుతుంది. ప్రాజెక్టు వల్ల రాయ్పూర్, నాగ్పూర్, సూరత్లకు ప్రయోజనం కలుగుతుంది.
నూతనంగా నిర్మించిన రహదారి వల్ల షెగావ్లోని గజానన్ మహారాజ్ ఆలయం, నందూరాలోని హనుమాన్ ఆలయం, బుల్దానా జిల్లాలోని లోనార్ సరోవర్ వంటి పర్యాటక ప్రదేశాలు సులభంగా చేరుకోవచ్చు. బుల్దానా జిల్లా నుంచి నాగ్పూర్ జిల్లాకు, బుల్దానా నుంచి ధులే, సూరత్కు ప్రయాణ సమయం తగ్గుతుంది. పత్తి, ఎర్ర మిరపకాయలు, పండ్లు, ధాన్యాలు , ఇతర వ్యవసాయ వస్తువుల రవాణా వేగంగా జరుగుతుంది. దీనివల్ల సమయం,ఇంధనం ఆదా అవుతుంది. నందురా వద్ద బైపాస్ నగరం , పరిసర ప్రాంతాల్లో ట్రాఫిక్ రద్దీ , శబ్ద, వాయు కాలుష్యాన్ని తగ్గిస్తుంది.
అమృత్ సరోవర్ పథకం కింద చేపట్టిన జాతీయ రహదారి నిర్మాణంలో ఉపయోగించడానికి సరస్సులను లోతుగా తవ్వి తీసిన మట్టిని ఉపయోగించారు.దీంతో ఈ ప్రాంతంలో సరస్సుల నీటి నిల్వ సామర్థ్యం పెరిగింది. నీటి సంరక్షణ వల్ల మల్కాపూర్ వాసుల నీటి కష్టాలు తీరనున్నాయి. బుల్దానా జిల్లాలో 866 కోట్ల రూపాయల ఖర్చుతో చేపట్టనున్న పనుల వివరాలను ఈరోజు జరిగిన కార్యక్రమంలో ప్రకటించారు.
భారత ఎన్నికల సంఘం
గోవా, మణిపూర్, పంజాబ్, ఉత్తరాఖండ్, ఉత్తరప్రదేశ్ శాసనసభలకు సాధారణ ఎన్నికలు- 2022
భారత ఎన్నికల సంఘం ఈ రోజు గోవా, మణిపూర్, పంజాబ్, ఉత్తరాఖండ్, ఉత్తరప్రదేశ్ రాష్ట్రాల శాసనసభలకు 2022 సాధారణ ఎన్నికల షెడ్యూల్ను ప్రకటించింది.
షెడ్యూల్ని చూడటానికి ఇక్కడ క్లిక్ చేయండి:
గోవా, మణిపూర్, పంజాబ్ ఉత్తరాఖండ్ మరియు ఉత్తరప్రదేశ్ శాసనసభలకు సాధారణ ఎన్నికల కోసం ప్రెస్ నోట్-2022 - సంబంధించి - పత్రికా ప్రకటనలు - భారత ఎన్నికల సంఘం
రైల్వే మంత్రిత్వ శాఖ
ఓహెచ్ఈ విద్యుదీకరణ సెక్షన్లలోనూ డబుల్ స్టాక్ కంటైనర్ రైలును నడిపించి సరికొత్త ప్రపంచ స్థాయి ప్రమాణాన్ని సృష్టించిన భారతీయ రైల్వే
- సరుకు రవాణా కార్యకలాపాల్లో సరికొత్త ఆవిష్కరణ, వేగం మరియు అనుకూలీకరణలపై దృష్టి సారించిన భారతీయ రైల్వే
- ఏప్రిల్ 1 నుండి జూన్ 10, 2020, వరకు భారతీయ రైల్వే తన నిరంతరాయ ఫ్రైటర్స్ రైళ్ల కార్యకలాపాలతో 178.68 మిలియన్ టన్నుల సరుకు రవాణా
- దేశంలో సరఫరా గొలుసును క్రియాత్మకంగా నిలిపి ఉంచేందుకు గాను 24.03.2020 నుండి 10.06.2020 వరకు 32.40 లక్షలకు పైగా వ్యాగన్ల సరుకు రవాణా. వీటిలో, 18 లక్షలకు పైగా వ్యాగన్లలో నిత్యవసర వస్తువుల రవాణా..
- భారతీయ రైల్వే 22.03.2020 నుండి 10.06.2020 మధ్య మొత్తం 3,897 పార్శిల్ రైళ్లు నడిపి వాటి ద్వారా మొత్తం 1,39,196 టన్నుల సరుకు రవాణా చేసింది
భారతీయ రైల్వే సరుకు రవాణా విభాగంలో సరికొత్త ప్రమాణాన్ని సృష్టించింది. ప్రపంచంలోనే తొలిసారిగా 7.57 మీటర్ల ఎత్తున కాంటాక్ట్ వైర్తో కూడిన ఓవర్ హెడ్ ఎక్విప్మెంట్  వ్యవస్థను ప్రారంభించింది. అంతే కాకుండా వీటి ఆధారంగా డబుల్ స్టాక్ కంటైనర్లతో కూడిన రైలును విజయవంతంగా నడుపుతోంది. పశ్చిమ రైల్వే విభాగంలో ఈ డబుల్ స్టాక్ కంటైనర్లతో కూడిన రైళ్లను నడుపుతున్నారు. ఈ అద్భుతమైన విజయం మొత్తం ప్రపంచంలో మొదటిది.
ఇది ప్రతిష్టాత్మకమైన గ్రీన్ ఇండియా మిషన్కు భారత రైల్వే చేపట్టిన తాజా హరిత చొరవగా నిలువనుంది. ఈ విశేషమైన చర్యతో ఎత్తైన ఓహెచ్ఈ భూభాగంలో హై రీచ్ పాంటోగ్రాఫ్తో
డబుల్ స్టాక్ కంటైనర్ రైలును నడిపిన మొదటి రైల్వేగా భారతీయ రైల్వే గర్వంగా నిలిచింది.
జూన్ 10 వ తేదీన గుజరాత్లోని పాలన్పూర్ - బొటాడ్ స్టేషన్ల మధ్య ఈ రవాణా కార్యక్రమం విజయవంతంగా ప్రారంభమైంది. భారతీయ రైల్వేసరుకు రవాణా కార్యకలాపాల్లో కొత్త ఆవిష్కరణ, వేగం మరియు అనుకూలీకరణలపై దృష్టి సారించి ఉత్సాహంగా ముందుకు సాగుతోంది.
గత సరుకు రవాణా గణాంకాలను అధిగమించడంపై దృష్టి..
కోవిడ్ మహమ్మారి కారణంగా లాక్డౌన్ అమలవుతున్న ప్రస్తుత తరుణంలోనూ భారతీయ రైల్వే గత సంవత్సరాలలో సరుకు రవాణా గణాంకాలను అధిగమించడంపై దృష్టి సారించింది. ఏప్రిల్ 1 నుండి జూన్ 10, 2020 వరకు భారత రైల్వే తన నిరంతరాయమైన సరుకు రవాణా రైళ్ల కార్యకలాపాల ద్వారా 178.68 మిలియన్ టన్నుల వస్తువులను దేశవ్యాప్తంగా రవాణా చేసింది.
దేశంలో సరఫరా గొలుసును క్రియాత్మకంగా ఉంచడానికి భారతీయ రైల్వే 24.03.2020 నుండి 10.06.2020 వరకు దాదాపు 32.40 లక్షలకు పైగా వ్యాగన్ల ద్వారా వివిధ ఉత్పత్తుల రవాణా చేపట్టింది. వీటిలో 18 లక్షలకు పైగా వ్యాగన్లు దేశవ్యాప్తంగా ఆహార ధాన్యాలు, ఉప్పు, చక్కెర, పాలు, వంట నూనెలు, ఉల్లిపాయలు, పండ్లు & కూరగాయలు, పెట్రో ఉత్పత్తులు, బొగ్గు, ఎరువులు వంటి ముఖ్యమైన వస్తువులను దేశవ్యాప్తంగా రవాణా చేసింది. ఏప్రిల్ 1 నుండి జూన్ 10, 2020, వరకు రైల్వే 12.74 మిలియన్ టన్నుల ఆహార ధాన్యాలను లోడ్ చేసింది. గత ఏడాది ఇదే కాలంలో రవాణా మొత్తం 6.79 మిలియన్ టన్నులుగా నిలిచింది.
ప్రత్యేకంగా టైమ్ టేబుల్ రైళ్లు..
22.03.2020 నుండి 10.06.2020 మధ్య కాలంలో భారతీయ రైల్వే మొత్తం 3,897 పార్శిల్ రైళ్లను నడిపింది. ఇందులో 3,790 టైమ్ టేబుల్ రైళ్లు ఉన్నాయి. ఈ పార్సెల్ రైళ్లలో మొత్తం 1,39,196 టన్నుల సరుకు రవాణా చేయబడింది.
(Visitor Counter : 195
ఆర్థిక మంత్రిత్వ శాఖ
సుమారు 685 కోట్ల రూపాయల బోగస్ ఇన్వాయిస్ల కుంభకోణం బట్టబయలు
నకిలీ జీఎస్టీఎన్లు, డమ్మీ కంపెనీలతో నకిలీ ఇన్వాయిస్లు, ఈ–వేలు బిల్లులు సృష్టించి ఐజీఎస్టీ రీఫండ్లు పొందిన కంపెనీల సిండికేట్ డేటా మైనింగ్ / విశ్లేషణ ఆధారంగా ఢిల్లీ సౌత్ కమిషనరేట్ సీజీఎస్టీ అధికారులు ఛేదించారు.
దీంతో మెసర్స్ బాన్గంగా ఇంపెక్స్, ఎల్ -10 ఎ, గంగా టవర్, మహిపాల్పూర్, న్యూ ఢిల్లీ -110037 పై కేసు నమోదయింది. ఇక్కడే ప్రిన్సిపల్ ప్లేస్ ఆఫ్ బిజినెస్ ఉంది. స్వాధీనం చేసుకున్న పత్రాలను పరిశీలించగా, ఈ-వే పోర్టల్ / జిఎస్టిఎన్ పోర్టల్ లో లభించే డేటా / సమాచారం ఆధారంగా గంగా ఇంపెక్స్, ప్రస్తుతం ఉనికిలో లేని 48 సంస్థల నుండి ఇన్వాయిస్లను సృష్టించింది. ఐటీసీలను వీటి మధ్య బదిలీ చేసింది. చివరగా, అన్ని సరఫరాదారుల నుండి ఐటిసిలు బాన్ గంగా ఇంపెక్స్కు వెళ్లాయి. బదులుగా రిజిస్టర్ కాని సప్లయర్లు చేసిన ఎగుమతుల ద్వారా ఇది రీఫండ్లు పొందింది. ఈ-వే బిల్లులను తయారు చేయడానికి నకిలీ వాహన సంఖ్యలను ఉపయోగించింది. వీటిలో ద్విచక్ర వాహనాలు, బస్సులు, జెసిబి, ప్రైవేట్ కార్లు , అంబులెన్స్ మొదలైనవి ఉన్నాయి.
గంగా ఇంపెక్స్ నకిలీ సంస్థల నుండి రూ. 685 కోట్లు  విలువైన ఇన్వాయిస్లను పొందింది. రూ. 50 కోట్లు  జీఎస్టీని కట్టినట్టు చూపింది. ఫలితంగా రూ. 35 కోట్లు  కోట్ల విలువైన రీఫండ్లను పొందింది. ప్రధాన లబ్ధిదారుడు , ఈ కుంభకోణం సూత్రధారి గంగా ఇంపెక్స్ భాగస్వామి అయిన రాకేశ్ శర్మను 09.11.2020 న అరెస్టు చేసి, అదేరోజు సాకేత్ కోర్టులో మెట్రోపాలిటన్ మేజిస్ట్రేట్ ముందు హాజరుపరిచారు. కోవిడ్ సహా ఇతర వైద్య పరీక్షల అనంతరం రాకేశ్ శర్మను మెట్రోపాలిటన్ మేజిస్ట్రేట్ 14 రోజుల పాటు జ్యుడీషియల్ కస్టడీకి పంపారు. తదుపరి దర్యాప్తు జరుగుతోంది.
గృహ నిర్మాణం మరియు పట్టణ వ్యవహారాల మంత్రిత్వ శాఖ
'రెరా' కింద, 30 రాష్ట్రాలు/యూటీల్లో 67 వేలకుపైగా రియల్ ఎస్టేట్ ప్రాజెక్టులు నమోదు 70,601 ఫిర్యాదులు పరిష్కరించిన రెరా అధికారులు
ఈ ఏడాది జులై 23 నాటికి, 30 రాష్ట్రాలు/కేంద్రపాలిత ప్రాంతాలు "రియల్ ఎస్టేట్ రెగ్యులేటరీ అథారిటీ"ని  ఏర్పాటు చేశాయి. వివిధ రెరా అధికారులు అందించిన సమాచారం ప్రకారం, ఈ ఏడాది జులై 23 నాటికి, 67,669 రియల్ ఎస్టేట్ ప్రాజెక్టులు నమోదయ్యాయి. అదే తేదీ నాటికి 52,284 రియల్ ఎస్టేట్ ఏజెంట్లు కూడా రెరా కింద నమోదయ్యారు.
వినియోగదారుల ఫిర్యాదులను పరిష్కరించడంలో రెరా చురుగ్గా ఉంది. రాష్ట్రాలు/కేంద్రపాలిత ప్రాంతాలు అందించిన సమాచారం ప్రకారం, ఈ ఏడాది జులై 23 వరకు, 70,601 ఫిర్యాదులను రెరా అధికారులు పరిష్కరించారు.
కేంద్ర గృహ నిర్మాణం, పట్టణ వ్యవహారాల శాఖ సహాయ మంత్రి శ్రీ కౌశల్ కిషోర్ ఈ సమాచారాన్ని లిఖితపూర్వక సమాధానంగా ఇవాళ రాజ్యసభకు సమర్పించారు.
కార్మిక, ఉపాధికల్పన మంత్రిత్వ శాఖ
బ్రిక్స్ దేశాల మధ్య "బ్రిక్స్ ఎంప్లాయిమెంట్ వర్కింగ్ గ్రూప్"  మొదటి సమావేశం
ఈ నెల 11,12 తేదీల్లో జరిగిన "బ్రిక్స్ ఎంప్లాయిమెంట్ వర్కింగ్ గ్రూప్"  మొదటి సమావేశానికి "కేంద్ర కార్మిక, ఉపాధి కల్పన మంత్రిత్వ శాఖ" కార్యదర్శి అపూర్వ చంద్ర అధ్యక్షత వహించారు. వర్చువల్ పద్ధతిలో, దిల్లీలోని సుష్మస్వరాజ్ భవన్ కేంద్రంగా ఈ సమావేశం జరిగింది. ఈ ఏడాది బ్రిక్స్ సమావేశాలకు భారత్ నాయకత్వం వహిస్తుంది. "బ్రిక్స్ దేశాల మధ్య సామాజిక భద్రత ఒప్పందాల ప్రోత్సాహం; అధికారిక కార్మిక మార్కెట్లు; శ్రామిక శక్తి, గిగ్, ప్లాట్ఫాం కార్మికుల్లో మహిళల భాగస్వామ్యం - కార్మిక మార్కెట్లో వారి పాత్ర" ప్రధానాంశాలుగా ఈ సమావేశాల్లో చర్చలు జరిగాయి.
సభ్య దేశాలైన బ్రెజిల్, రష్యా, భారత్, చైనా, దక్షిణాఫ్రికాతోపాటు, అంతర్జాతీయ కార్మిక సంస్థ , అంతర్జాతీయ సామాజిక భద్రత సంస్థ  కూడా విలువైన సూచనలు చేశాయి. కేంద్ర కార్మిక, ఉపాధి కల్పన శాఖ ప్రత్యేక కార్యదర్శి అనురాధ ప్రసాద్, సంయుక్త కార్యదర్శి ఆర్.కె.గుప్తా, జేఎస్ & డీజీఎల్డబ్ల్యూ అజయ్ తివారీ, సంయుక్త కార్యదర్శి కల్పన రాజ్సింగ్, డైరెక్టర్ రూపేష్ కుమార్ ఠాకూర్ భారత్ తరపున చర్చల్లో పాల్గొన్నారు.
సామాజిక భద్రత ఒప్పందం  అంశంపై సభ్య దేశాలు పరస్పరం చర్చలు జరపాలని, ఒప్పందాలపై సంతకాలు జరిగేలా ముందడుగు వేయాలని తీర్మానించాయి. ఒప్పందాలకు అనుగుణంగా సాంకేతిక సహకారాన్ని ఇచ్చిపుచ్చుకోవడానికి సుముఖత వ్యక్తం చేశాయి. ఐఎస్ఎస్ఏ, ఐఎల్వో ఇందుకు తోడ్పడతాయి. బహుముఖ విధానాలను రూపొందించేందుకు సమావేశం కావాలని కూడా సభ్య దేశాలు నిర్ణయించాయి. అంతర్జాతీయ కార్మికులు తాము సంపాదించిన డబ్బును స్వదేశాలకు పంపడానికి సామాజిక భద్రత ఒప్పందం సాయపడుతుంది. కష్టార్జితాన్ని వారు కోల్పోకుండా ఇది భరోసా కల్పిస్తుంది. స్వదేశంలో, విదేశంలో తన డబ్బును కోల్పోకుండా వీరికి మినహాయింపు లభిస్తుంది.
అధికారిక కార్మిక మార్కెట్ల అంశంపై; ఉద్యోగాలను అధికారికం చేయడానికి తాము చేపట్టిన చర్యలు, కొవిడ్ తీసుకొచ్చిన అనర్ధంపై సభ్య దేశాలు చర్చించాయి
శ్రామిక శక్తిలో మహిళల భాగస్వామ్యం అంశంపై; పారితోషికాలు, ఉత్పాదక, చక్కటి పనితనంలో మహిళల భాగస్వామ్యాన్ని పెంచడానికి, అనధికారిక రంగంలో పనిచేస్తున్న మహిళలకు కూడా సామాజిక భద్రత రక్షణను విస్తరించడానికి సభ్య దేశాలు సంకల్పించాయి. శ్రామిక శక్తిలో మహిళల భాగస్వామ్యంపై కొవిడ్ ప్రభావం గురించి కూడా చర్చించాయి.
గిగ్, ప్లాట్ఫామ్ కార్మికులు, శ్రామిక మార్కెట్లో వారి పాత్ర అంశంపై; శ్రామిక ప్రపంచంలోని కార్మిక ప్రక్రియలను "డిజిటల్ లేబర్ ప్లాట్ఫామ్"ల విస్తరణ ఎలా ప్రభావితం చేస్తుందన్న అంశంపై సభ్య దేశాలు చర్చించాయి. కార్మికులు ఎదుర్కొంటున్న సమస్యలు, సామాజిక రక్షణ విస్తరణ సహా తాము తీసుకుంటున్న వివిధ చర్యలపైనా చర్చించాయి.
చర్చలు సూటిగా, సానుకూల వాతావరణంలో జరిగాయి. కార్మిక సంక్షేమం కోసం చేపట్టిన కార్యక్రమాలు, ఉత్తమ పద్ధతులను మాత్రమేగాక, తమ ఆందోళనలు, సవాళ్లను కూడా సభ్య దేశాలు పంచుకున్నాయి.
ఆర్థిక మంత్రిత్వ శాఖ
ఆగ్రా మెట్రో రైల్ ప్రాజెక్ట్ కోసం 250 మిలియన్ యూరోల మొదటి విడత రుణం కోసం భారత ప్రభుత్వం & యూరోపియన్ ఇన్వెస్ట్మెంట్ బ్యాంక్ ఫైనాన్స్ ఒప్పందంపై సంతకం చేశాయి.
ప్రధాన మంత్రి నరేంద్ర మోదీ గత సంవత్సరం ఆగ్రాలో ఆగ్రా మెట్రో ప్రాజెక్ట్ నిర్మాణ పనులను ప్రారంభించారు
భారత ప్రభుత్వం  యూరోపియన్ ఇన్వెస్ట్మెంట్ బ్యాంక్  ఆగ్రా మెట్రో రైలు ప్రాజెక్ట్ కోసం ఒప్పందం చేసుకున్నాయి. మెట్రోరైలు నిర్మాణం కోసం 250 మిలియన్ల యూరోల విలువైన లోన్ ఇవ్వడానికి  ఫైనాన్స్ కాంట్రాక్ట్పై సంతకం చేశాయి. భారత ప్రభుత్వం తరపున ఆర్థిక మంత్రిత్వ శాఖలోని ఆర్థిక వ్యవహారాల శాఖ అదనపు కార్యదర్శి రజత్ కుమార్ మిశ్రా, యూరోపియన్ ఇన్వెస్ట్మెంట్ బ్యాంక్  తరపున విభాగాల అధిపతి రోజర్ స్టువర్ట్, ఎడ్వర్దాస్ బమ్స్టీనాస్ సంతకం చేశారు. న్యూఢిల్లీ, బ్రస్సెల్స్లో ఈ కార్యక్రమాలు జరిగాయి. ప్రధాన మంత్రి నరేంద్ర మోదీ గత సంవత్సరం ఉత్తరప్రదేశ్లోని ఆగ్రాలో ఆగ్రా మెట్రో ప్రాజెక్ట్ నిర్మాణ పనులను వీడియో కాన్ఫరెన్స్ ద్వారా ప్రారంభించారు.
ఆగ్రా మెట్రో రైలు ప్రాజెక్టుకు నిధులు సమకూర్చేందుకు యూరోపియన్ ఇన్వెస్ట్మెంట్ బ్యాంక్ మొత్తం 450 మిలియన్ల యూరోల రుణం ఇచ్చే ప్రతిపాదనకు ఆమోదం తెలిపింది. ఆగ్రా నగరానికి సురక్షితమైన, విశ్వసనీయమైన, సరసమైన పర్యావరణ అనుకూలమైన పబ్లిక్ మాస్ రాపిడ్ ట్రాన్సిట్ సిస్టమ్ను అందించడం ఈ ప్రాజెక్ట్ లక్ష్యం. ఇది ఆగ్రాలో ప్రణాళికాబద్ధమైన పట్టణ అభివృద్ధికి దోహదపడుతుంది. యూరోపియన్ ఇన్వెస్ట్మెంట్ బ్యాంక్ నుండి వచ్చే డబ్బుతో 29.4 కిలోమీటర్ల మెట్రో కారిడార్ నిర్మాణానికి నిధులు సమకూర్చవచ్చు. మొదటి కారిడార్-ను సికందర నుండి తాజ్ ఈస్ట్ గేట్  వరకు నిర్మిస్తారు. రెండో కారిడార్ను ఆగ్రా కంటోన్మెంట్ నుండి కాళింది విహార్  వరకు నిర్మిస్తారు. ఈ ప్రాజెక్ట్ నగరం ఆర్థిక ఉత్పాదకతను మెరుగుపరుస్తుంది. ఉద్యోగ అవకాశాలను మరింత పెంచుతుంది. కేంద్ర గృహనిర్మాణం, పట్టణ వ్యవహారాల మంత్రిత్వ శాఖ ఈ ప్రాజెక్ట్ కు లైన్ మినిస్ట్రీగా పనిచేస్తుంది. ఉత్తరప్రదేశ్ మెట్రో రైల్ కార్పొరేషన్ లిమిటెడ్  కార్యనిర్వాహక సంస్థగా పనిచేస్తుంది.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
ఫుడ్ కార్పొరేషన్ ఆఫ్ ఇండియా ఔరంగాబాద్, అమరావతి డివిజనల్ కార్యాలయాలు తక్షణమే మొదలవుతాయి: కేంద్రమంత్రి రావ్ సాహెబ్ దన్వే
ఫుడ్ కార్పొరేషన్ ఆఫ్ ఇండియా , మహారాష్ట్రలోని అమరావతి, ఔరంగాబాద్లో ఏర్పాటు చేసిన రెండు డివిజనల్ కార్యాలయాలు వెంటనే కార్యకలాపాలు నిర్వహిస్తాయని కేంద్ర మంత్రి రావుసాహెబ్ దన్వే ప్రకటించారు. “ప్రధాని నరేంద్ర మోడీ నాయకత్వంలో ఎఫ్సీఐకి ఈ చెందిన ఈ కార్యాలయాలు వెంటనే సేవలు అందిస్తాయి. వీటివల్ల రైతులకు, పిడిఎస్ లబ్ధిదారులు, ఎన్జిఓలు, ప్రభుత్వ సంస్థలు , మరాఠ్వాడా , పశ్చిమ విదర్భ వినియోగదారులకు గణనీయమైన రీతిలో ప్రయోజనం చేకూరుతుంది. ఈ కార్యాలయాలు ప్రారంభించడంతో పనులను త్వరగా చేయించుకోవడం సాధ్యపడుతుంది. జాతీయ ఆహార భద్రతా చట్టం ప్రకారం ప్రజలకు ఆహార భద్రతను కల్పించడంలో ఫుడ్ కార్పొరేషన్ ఆఫ్ ఇండియా పాత్ర చాలా ముఖ్యమైనది. మనదేశంలోని రైతుల నుండి ఉత్పత్తులను సేకరించే విషయంలో ఎఫ్సిఐ విశ్వసనీయ సంస్థగా పనిచేస్తుంది. దేశంతోపాటు మహారాష్ట్రలోని వివిధ కార్యాలయాల ద్వారా ఎఫ్సిఐ సమర్థవంతంగా సేవలు అందిస్తోంది. కొవిడ్ కాలంలో కార్పొరేషన్ పాత్ర చాలా ముఖ్యమైనది. ఈ దేశ ప్రజల కోసం అవిశ్రాంతంగా పనిచేస్తున్న సంస్థ గురించి నేను గర్విస్తున్నాను”అని మంత్రి వివరించారు. మహారాష్ట్రలో ఎఫ్సిఐ తన ఆరు డివిజనల్ కార్యాలయాల ద్వారా పనిచేస్తోంది. ఇందులో గోవా కార్యాలయం కూడా ఉంటుంది. బోరివలి ఆఫీసు ముంబై , సబర్బన్ ప్రాంతాలకు సేవలు అందిస్తుంది. పన్వెల్ రాయగఢ్ వాసులకు, పూణే కార్యాలయం.. దక్షిణ మరాఠ్వాడ , పశ్చిమ మహారాష్ట్ర , కొంకణ్ ప్రాంతాలకు సేవలు అందిస్తాయి. నాగ్పూర్ కార్యాలయం మొత్తం విదర్భవాసుల కోసం పనిచేస్తుంది. నాసిక్ ప్రాంతం కోసం మన్మాడ్లోనూ ఎఫ్సీఐ కార్యాలయం ఉంది.
కొత్త డివిజనల్ కార్యాలయాలు రెవెన్యూ జిల్లాలను సంబంధిత రెవెన్యూ జిల్లాల కోసం అందుబాటులో ఉంటాయి. రోజు కార్యకలాపాలతోపాటు నిల్వ సామర్థ్యాలను నిర్వహించడం, పబ్లిక్ డిస్ట్రిబ్యూషన్ సిస్టమ్ కోసం ధాన్యం అందజేయడం , అవసరమైనప్పుడు సేకరణ కార్యాలయం నిర్వహించడం వంటి సేవలు తక్షణమే అందుబాటులోకి వస్తాయి. మొత్తం కార్యకలాపాలను డివిజనల్ కార్యాలయాల నుంచి పర్యవేక్షిస్తారు. కేంద్ర వినియోగదారుల వ్యవహారాలు, ఆహార , ప్రజా పంపిణీ, రైల్వే , వాణిజ్య , పరిశ్రమల మంత్రి పియూష్ గోయల్ మార్గదర్శకత్వంలో, ప్రధానమంత్రి నరేంద్ర మోదీ ఇచ్చిన" సబ్ కా సాథ్, సబ్ కా వికాస్ , సబ్ కా విశ్వస్ " ఆదర్శం ప్రకారం ఎఫ్సీఐ పని చేస్తుందని దన్వే అన్నారు. మంత్రి పీయుష్ నిరంతర మార్గదర్శకత్వం చేస్తూ ప్రోత్సాహిస్తున్నందుకు ఆయనకు కృతజ్ఞతలు తెలిపారు. లక్ష్యాలను చేరుకోవడానికి, జోనల్ కార్యాలయాలు, ప్రాంతీయ కార్యాలయాలు, డివిజనల్ కార్యాలయాలు, డిపోల ద్వారా ఎఫ్సిఐ పనిచేస్తుంది. దీనికి ఐదు జోనల్ కార్యాలయాలు , 26 ప్రాంతీయ కార్యాలయాలు ఉన్నాయి. రెవెన్యూ జిల్లాల ఆధారంగా డివిజనల్ కార్యాలయాలు ప్రతి ప్రాంతీయ కార్యాలయం కింద పనిచేస్తాయి.
ఆరోగ్య, కుటుంబ సంక్షేమ మంత్రిత్వ శాఖ
ఆయుష్మాన్ భారత్ డిజిటల్ మిషన్ తో ఎన్హెచ్ఎ అందిస్తున్న ఉచిత టెలిమెడిసిన్ సేవ 'ఈసంజీవని' అనుసంధానం
'ఈసంజీవని' వినియోగదారులు తమ 14-అంకెల ప్రత్యేకమైన ఆయుష్మాన్ భారత్ హెల్త్ ఖాతాను  తెరిచి దానిలో వారి ప్రస్తుత ఆరోగ్య రికార్డులు భద్ర పరుచుకోవచ్చు
ప్రధాన కార్యక్రమంగా అమలు చేస్తున్న ఆయుష్మాన్ భారత్ డిజిటల్ మిషన్ తో ఈ-సంజీవనిని విజయవంతంగా అనుసంధానం చేసినట్టు నేషనల్ హెల్త్ అథారిటీ  ప్రకటించింది. ఆరోగ్య మరియు కుటుంబ సంక్షేమ మంత్రిత్వ శాఖ ఉచితంగా అందిస్తున్న టెలిమెడిసిన్ సేవ అయిన 'ఈ-సంజీవని ప్రస్తుత వినియోగదారులు తమ ఆయుష్మాన్ భారత్ హెల్త్ అకౌంట్ ని సులభంగా సృష్టించుకోవడానికి మరియు ప్రిస్క్రిప్షన్లు, ల్యాబ్ రిపోర్ట్లు వంటి వారి ప్రస్తుత ఆరోగ్య రికార్డులను లింక్ చేయడానికి మరియు నిర్వహించడానికి వాటిని ఉపయోగించడానికి ఈ అనుసంధానం వీలు కల్పిస్తుంది. వినియోగదారులు తమ ఆరోగ్య రికార్డులను ఈ-సంజీవని ద్వారా వైద్యులతో పంచుకో గలుగుతారు. ఇది మెరుగైన వైద్య పరమైన నిర్ణయం తీసుకోవడంలో మరియు నిరంతర సంరక్షణను అందించేందుకు సహాయపడుతుంది.
అనుసంధాన ప్రాధాన్యతను నేషనల్ హెల్త్ అథారిటీ సిఈఓ డాక్టర్ ఆర్.ఎస్.శర్మ వివరించారు. “భారతదేశంలో డిజిటల్ విధానంలో ఆరోగ్య సమస్యలకు పరిష్కారం అందిస్తున్నవారు, సేవలు పొందుతున్న వారి మధ్య ఉన్న అంతరాన్ని తగ్గించడానికి ఒక డిజిటల్ వ్యవస్థను నెలకొల్పాలని ఎబిడిఎం లక్ష్యంగా పెట్టుకుంది. దీనిలో భాగంగా ఎబిడిఎంతో 'ఈ-సంజీవని'ని అనుసంధానం చేయడం జరిగింది. 'ఈ-సంజీవని' ద్వారా ఎబిహెచ్ఎ ఖాతాలు పొందిన దాదాపు 22 కోట్ల మంది వారి ఆరోగ్య రికార్డులను నేరుగా తమకు నచ్చిన ఆరోగ్య లాకర్ తో అనుసంధానం చేసుకుని వాటిని చేసి భద్ర పరచుకునేందుకు వీలవుతుంది. వినియోగదారులు గతంలో లింక్ చేసిన ఆరోగ్య రికార్డులను ఈ-సంజీవనిలోని వైద్యులతో పంచుకోవచ్చు. కాగిత రహిత కార్యక్రమంగా సేవలు అందుతాయి '' అని డాక్టర్ శర్మ వివరించారు.
ఈ-సంజీవని సేవలు రెండు విధాలుగా అందుబాటులో ఉన్నాయి. మొదటిది ఈ-సంజీవని ఆయుష్మాన్ భారత్-హెల్త్ అండ్ వెల్నెస్ సెంటర్  - డాక్టర్-టు-డాక్టర్ టెలిమెడిసిన్ సేవ. దీని ద్వారా హెచ్డబ్ల్యుసిని సందర్శించే లబ్ధిదారులు మెరుగైన ఉండే ఆరోగ్య సంరక్షణ /ఆసుపత్రి/వైద్య కళాశాల హబ్లోని వైద్యులు/నిపుణులను వర్చువల్ విధానంలో సంప్రదించవచ్చు. దీనివల్ల గ్రామీణ ప్రాంతాలు మరియు ప్రాంతాలకు చెందిన వారికి సాధారణ మరియు ప్రత్యేక ఆరోగ్య సేవలను అందించడానికి ప్రభుత్వాన్ని అవకాశం కలుగుతుంది. రెండవ విధానం- ఈ-సంజీవని ఒపిడి. ఈ విధానం దేశవ్యాప్తంగా ఉన్న రోగులను వారి ఇళ్ల నుంచి వైద్యులకు అనుసంధానం చేసి వైద్య సేవలను అందిస్తోంది. ప్రస్తుతం ఎబిడిఎంతో ఈసంజీవని ఎబి-హెచ్డబ్ల్యుసి మరియు ఎబి-హెచ్డబ్ల్యుసి సేవలు అనుసంధానించబడ్డాయి.
ఎబిడిఎంతో అనుసంధానం అయిన 40 డిజిటల్ ఆరోగ్య సేవల సరసన ఇప్పుడు ఈసంజీవని టెలిమెడిసిన్ వ్యవస్థ చేరింది. సాంకేతికతతో ముడిపడిన ఈ వైద్య సేవలు దేశానికి ఒక దృఢమైన, ఒకదానితో ఒకటి ముడి పడిన మరియు సమగ్ర డిజిటల్ ఆరోగ్య వ్యవస్థను నిర్మిస్తున్నాయి. ఎబిడిఎంకి చెందిన ఇంటిగ్రేటెడ్ యాప్లపై మరింత సమాచారం : https://abdm.gov.in/our-parters లో అందుబాటులో ఉంది .